לאחר שעלה לשלטון, החל צוקו במאמצים לפירוק מושבות אומת האש ברחבי ממלכת האדמה, מושבות שראה כאיפריאליזם מיותר, לשם כך הקים את התנועה לשיקום והרמוניה. מאמציו של צוקו נתקלו בהתנגדות של כשפי אש לאומנים, מה שהוביל לשישה ניסיונות התנקשות בשנתו הראשונה כשליט האש. האחרונה מבין המתנקשים הללו הייתה קורי מורישיטה, בתו של ראש עיריית יו דאו - אחת ממושבות אומת האש. כשצוקו הגיע למושבה כדי להתעמת עם אביו של קורי, הוא הופתע לגלות שאשתו ובתו של ראש העיר הם כשפיות אדמה, ושעל תושבי העיר נמנים כשפי אש וכשפי אדמה החיים זה לצד זה בשלום במשך דורות. משהבין שאין זה הוגן לעקור את תושבי כשפי האש שחיים בעיר במשך דורות, שינה צוקו את גישתו כלפי המושבות והורה לצבאו לאבטח את מושבת יו דאו. זה הוביל לעימות קצר עם אנג וקטרה, והעימות הסתיים כאשר הסכים שאנג יודיע למלך האדמה על המצב וינסה לשכנע אותו לשנות את דרישתו מפינוי כל המושבות.
כאשר נאמר לו שמלך האדמה מתכוון לפלוש ליו דאו, הורה צוקו לצבאו להגן על העיר. צוקו נסע למושבה, שם הוביל את הקרב נגד צבא ממלכת האדמה. אנג התערב וכך התקבלה ההצעה להקים רפובליקה עצמאית שלא תהיה כפופה לאף אחת מהממלכות. בנוסף צוקו התחייב לסייע לממלכת האדמה בשיקום שלאחר המלחמה.
החיפוש אחר אמו.
לאחר המלחמה יוצא צוקו יחד עם חבורת האווטאר ואחותו אזולה שהוצאה לשם כך מהמוסד לחולי נפש, לחיפוש אחר עקבותיה של אורסה, אמם האבודה. הם מגלים שהייתה נכדה של רוקו - האווטאר הקודם לאנג, ובשל כך אורסה לאוזאי על ידי אביו אזולון, אף על פי שבאותה העת הייתה מאורסת כבר לאדם אחר. הם מגלים שבזמן שאורסה הייתה בארמון היא המשיכה להתכתב עם ארוסה לשעבר, ולאחר שעזרה לאוזאי להרעיל את אזולון בתמורה לחייו של צוקו, היא נעלצה לעזוב. היא חזרה לעיירת מולדתה ובעזרת רוח הפרצופים היא ושינתה את פרצופה ומחקה את זיכרונה הישן כדי שלא יזהו אותה ועל מנת שהיא תוכל להתחיל חיים חדשים ורגילים. כשהחבורה מוצאת אותה הם לוקחים אותה לרוח הפרצופים ומבקשים ממנה שתחזיר לאורסה את פרצופה הישן ואת הזיכרונות מחייה הקודמים. ולאחר מכן היא חוזרת עם צוקו לממלת האדמה, בעוד שבמהלך המסע אזולה נמלטה.
בזמן שצוקו יוצא למסע החיפוש, אירו מתפקד כשליט האש דה פקטו, כשאירו השתעמם מתפקידו כשליט האש בפועל, הוא ניצל את סמכותו כדי להכריז על יום הערכת תה לאומי.
התנגדויות.
מכיוון שצוקו סבל מנדודי שינה עקב פחדים מניסיונות התנקשות, מאי סידרה שלוחמות קיושי יהפכו לשומרות הראש שלו. בתקופה זו צוקו התחיל לפגוש בסתר את אביו בכלא, וכשמאי גילתה על כך היא סיימה את מערכת היחסים שהייתה להם.
באומת האש התארגנה קבוצת לאומנים שראו בצוקו שליט חלש ושאפו להחזיר את אוזאי לשלטון. הם תקפו את השיירה של צוקו אך הובסו על ידי לוחמות הקיושי. חודש לאחר מכן, טום-טום אחיה של מאי נחטף, כביכול על ידי רוחות קמוריקאג' המיתולוגיות. צוקו מאי ואנג הלכו למקדש על מנת לחקור על רוחות הקמוריקאג', שם סיפר להם רוח קמוריקאג' אמיתי שהם לא באו לעולם האנושי במשך אלפי שנים, מה שמעיד על כך שהחוטפים הם רק מתחזים. צוקו גילה כי בתגובה לחטיפות הוקם ארגון שמירה אזרחי, והורה לפרק את הארגון. כשהמתחזים חטפו ילד נוסף צוקו הורה על סגר כללי והורה לחפש בבתי אזרחים. במהלך הסגר מחו חברי ארגון השמירה ובתגובה צוקו הורה לכלוא אותם. בינתיים גילתה טאי לי את מקום הימצאם של המתחזים בראשות אזולה, צוקו הורה לאסור אותם ואזולה אמרה לעברו שכל מטרתה הייתה לגרום לצוקו להיות שליט פחות רכרוכי. לאחר הפרשיה התנצל צוקו בפני אזרחיו על כך שפעל בכוח קשה מידי.
שנים מאוחרות.
בשנות ה-20 לחייו, צוקו מצא דרקון צעיר שקרא לו דרוק. עם השנים גדל דרוק והפך לבן לווייתו הנאמן של צוקו, ושניהם טסו יחדיו מסביב לעולם. בשלב מסוים בחייו, צוקו התחתן ונולדה לו בת בשם איזומי, שכעבור זמן פינה את כס המלכות בשבילה. לאחר מכן הוא גם הפך לסבא של אירו שנקרא על שם דודו של צוקו שעבר לעולם הרוחות. אירו הקטן גדל לשרת כגנרל של הדיוויזיה הראשונה של הכוחות המאוחדים. צוקו ואנג נשארו חברים טובים לכל החיים, כאשר אנג נהג לפנות באופן קבוע לצוקו לייעוץ. וצוקו, תמיד היה מסתמך על האינסטינקטים של אנג.
לחימה כנגד הלוטוס האדום.
כשנולדה אווטאר קורה, ניסו ארבעת חברי הלוטוס האדום לחטוף אותה כדי לחנכה על פי דרכיהם, טונראק יצר קשר עם צוקו, סוקה, וטנזן - בנו של אנג שמת כמה שבועות קודם, הם לכדו את ארבעת הפושעים וכלאו אותם בבתי כלא מיוחדים ברחבי העולם.
18 שנים לאחר מכן, כשבועיים לאחר ההתכנסות ההרמונית, הגיע לצוקו הידיעה על בריחתו של זאהיר, מנהיג הלוטוס האדום, ושותפיו גאזן ומינג-הואה, מבתי הכלא שלהם. צוקו ציווה לשלוח אזהרה ללין ביינפונג מפקדת משטרת ריפבליק סיטי, ונסע יחד עם הצ'יף טונראק לשבט המים הצפוני על מנת לאבטח את פגי, האסירה האחרונה ממסדר הלוטוס האדום.
כשזאהיר וחבריו באו לחלץ את פגי, התפתח קרב בין חברי מסדר הלוטוס האדום לבין צוקו, טונראק, ודסנה ואסקה - שליטי שבט המים הצפוני. שבסופו הצליחו חברי המסדר להימלט יחד עם פגי.
לאחר רציחת מלכת האדמה בידי מסדר הלוטוס האדום, יצאו צוקו וטונראק לפגישה שאורגנה על ידי לין בנווה המדבר הערפילי, שם קורה וחבריה פוגשים את צוקו לראשונה. במהלך הפגישה הם מקבלים מסר מזאהיר שאם קורה לא תסגיר את עצמה הוא ישמיד את כל כשפי האוויר (כל כשפי האוויר היו באותו זמן במקדש האוויר הצפוני), צוות האווטאר ממהרים להגיע למקדש האוויר אך צוקו מארגן את דרוק לקראת חזרה לאומת האש באומרו שאם חברי הלוטוס האדום שמו להם למטרה להתנקש בשליטי הממלכות עליו ללכת ולהגן על בתו שליטת האש איזומי. לפני שהוא עוזב קורה שואלת אותו מה לדעתו אווטאר אנג היה עושה במקומה, צוקו ענה לה שחלומו של אנג היה להקים מחדש את אומת האוויר והוא היה עושה הכל בשבילם, אך זהו מתפקידו של האווטאר לדאוג לכלל האומות. קורה הודתה לצוקו על עצתו וציינה שאירו צדק שכדאי להכיר את צוקו, צוקו הופתע משום שלא היה מודע לכך שקורה פגשה את דודו המנוח.
שנה לאחר מכן צוקו נראה בטקס ההכתרה של הנסיך וו בריפאבליק סיטי יחד עם בתו איזומי.
אישיות.
צוקו עובר את השינוי המשמעותי ביותר בסדרה, מדמות הנבל לשליט שואף שלום. הוא עובר דרך ארוכה וקשה שבה הוא לומד להבדיל בין רצונותיו שלו ושל אביו ובין טוב לרע. המסר של הסדרה בקו עלילה זה הוא שגורל האדם לא נקבע על ידי אנשים אחרים, ויכול להשתנות יחד עם אישיות האדם, לאחר שצוקו חוזר לביתו אחרי שלוש שנות גלות ומתקבל על ידי אביו כגיבור, הוא מגלה שאף על פי שכביכול השיג את כל מה ששאף אליו במשך שנים נפשו נותרה קרועה ומסוכסכת, והדרך היחידה הפתוחה בפניו להגיע למידה של שלווה והשלמה היא נטישת ההטפות של אביו לכוח ואלימות. צוקו מבין את זה ולכן התעמת עם אביו, וברח מביתו כדי לעזור לאווטאר להעצור את המלחמה.
להבדיל מ"חזרות בתשובה" הנפוצות במדיה, דרכו של צוקו אינה בכיוון יחיד, מיורש העצר האלים ותאב הכוח לשליט שוחר שלום השם קץ למלחמה בת מאה שנה. בהתאמה לנפשו המסוכסכת הוא מזגזג בין הדרכים. רק לאחר שפרסונת יורש העצר האלים זוכה בכל שרצתה יכול צוקו להבין שפרסונה זו עקרה ונכפתה עליו בידי אביו שיכור הכוח ואחותו הסדיסטית.
מראה.
כמו לכל אזרחי אומת האש, גם לצוקו יש קוקו על ראשו שעליו נעוצה סיכת אומת האש. בילדותו היה לו קוקו יפני, וכשהתבגר החלק לגלח את השיער שמסביב. כשהוכרז כבוגד באומת האש גזז (יחד עם אירו) את הקוקו והשליכו לנהר יחד עם סיכת אומת האש שעליו. בתקופת הגלות הסתובב עם שיערו פזור. ומאז שאביו החזירו לאומת האש הוא חזר לגדל את הקוקו לשארית חייו.
בעונה הראשונה בסדרה שיערו של צוקו שחור, בעוד שבשאר חלקי הזיכיון שיערו חום.
לאחר שסירב להילחם בדו-קרב שבו צווה להילחם נגד אביו, הכה אותו אביו בכשפות אש וכתוצאה מכך נפגע בצד שמאל של פניו ונשאר עם צלקת לשארית חייו.
בהאגדה של קורה הוא נראה בבגדי שליט האש המסורתיים, רכוב על דרקון כששיערו לבן וארוך מאחורה (כמו שהיה לאביו אוזאי).
קבלה.
צוקו הוא הדמות הפופולרית ביותר באווטאר, הוא גם הדמות בעלת הכי הרבה חיפושים באינטרנט.
צוקו דורג על ידי מגזין "Paste" כדמות הטובה ביותר בעולם האווטאר.
האתר IGN כינה את הקרב של צוקו וקטרה נגד אזולה בפרק האחרון בסדרה - "" כקרב הטוב ביותר שנראו.
צוקו מאוד מוערך בשל סיבות מגוונות, בין השאר כי הוא עבר שינוי אדיר ומיוחד שכמעט ולא נראה בסדרות מצוירות שיצאו עד אותן שנים, והוא אחת מהסיבות להצלחת הסדרה.
איירבנדר (לייב אקשן).
ב־1 ביולי 2010 יצא לאקרנים עיבוד קולנועי מסוג לייב אקשן לסדרת ההנפשה בשם "איירבנדר", אשר בוים על ידי מ. נייט שאמלאן. עלילת הסרט מבוססת על אירועי העונה הראשונה של .
בסרט ישנם מספר שינויים בדמותו של צוקו:
וג'יטה
וג'יטה (בדיבוב העברי: מקיטה. ביפנית: ベジータ) הוא דמות בדיונית המופיעה בזיכיון המאנגה והאנימה "דרגון בול" מאת אקירה טוריאמה. דמותו של וג'יטה הופיעה לראשונה בפרק 204 של המאנגה המקורית, "The Needs of the Many", שם הופיע תחילה כנבל-על המבקש לפלוש לכדור הארץ על מנת לאסוף את שבעת כדורי הדרגון בול ולזכות בחיי נצח. עם התקדמות העלילה, הפך בהדרגה לאנטי-גיבור ולגיבור-על.